Цветан Ангелов
Лагерно хоро

chitanka.info

Весело хоро се вие

край елховата гора,

Скача палав шегобиец,

води кръшната игра.

А с хармониката леко

диша, трепка песента —

и по козите пътеки

пъпли тихо вечерта.

Катерички от елите

гледат витото хоро.

От небето дяволито

смига месец виторог…

Изпращяха клонки в мрака

зад мъхнатите ели.

— Мечката! — извика някой

и хорото развали.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.